सामग्री: मराठवाडा पदवीधर मतदार संघ निवडणुकीत महाविकास आघाडीचे उमेदवार सतीश चव्हाण यांनी विजय मिळवला आहे, तर पुणे पदवीधर मतदारसंघातुन महाविकास आघाडीच्या अरुण लाड यांनी  विजय मिळवला आहे.

नागपूर पदवीधर विधानपरिषदेच्या निवडणुकीत महाविकास आघाडीचे उमेदवार अभिजीत वंजारी विजयी झाल्याचा दावा काँग्रेसनं केला आहे. तर पुणे विभागातील शिक्षक मतदारसंघातील मतमोजणी ही बाद फेरीपर्यंत पोहोचली असून काँग्रेसचे जयंत आसगावकर हे आघाडीवर आहेत. अमरावती विभाग शिक्षक मतदारसंघात अपक्ष सरनाईक आघाडीवर आहेत.

शिवसेना, काँग्रेस आणि राष्ट्रवादी काँग्रेस या महाविकास आघाडीतल्या तीन पक्षांनी पहिल्यांदाच एकत्र येत ही निवडणूक लढवली. त्यामुळे उद्धव ठाकरे सरकारसाठी ही निवडणूक प्रतिष्ठेची ठरली. आता महाविकास आघाडीची बहुतेक जागांवर सरशी होताना दिसत असल्यामुळे या विजयाचा अर्थ काय, असा प्रश्न विचारला जाऊ लागला आहे. 

'एकत्र येऊन लढल्यास भाजपचा सामना करणं शक्य'

महाविकास आघाडीनं एकत्र निवडणूक लढवली तर भाजपला टक्कर देणं शक्य आहे, हा या निकालाचा अर्थ आहे. कारण, हे तीन पक्षांचं सरकार पायात पाय घालून पडणार, असं देवेंद्र फडणवीस म्हणत होते. त्यांचा हा युक्तिवाद आता निकाली निघाला आहे, असं मत ज्येष्ठ राजकीय विश्लेषक हेमंत देसाई व्यक्त करतात. 

"दुसरं म्हणजे पदवीधर मतदार म्हणजे ज्यांना डोकं आहे, ते मतदार आपल्या हक्काचे आहेत असा भाजपचा समज होता. तोसुद्धा या निकालामुळे मोडित निघाला आहे. महाविकास आघाडीचं सरकार उद्धव ठाकरे यांच्या नेतृत्वाखाली सुसंस्कृत राजकारण करत आहे, असंही मतदारांना वाटल्याचं या निकालातून दिसून येत आहे. यामुळे येणारी मुंबई महापालिकेची निवडणूकही हे तिन्ही पक्ष एकत्र लढण्याची शक्यता आहे," असंही देसाई पुढे सांगतात.

'गांभीर्यानं लढल्यास विजय शक्य'

भाजप ज्या गांभीर्यानं ही निवडणूक लढत होता, त्याच गांभीर्यांना महाविकास आघाडीनं ही निवडणूक लढवली. राजकीय नेते, मंत्र्यांचे दौरे काढण्यात आले आणि त्यात त्यांना यश आलं, असं मत ज्येष्ठ पत्रकार विजय चोरमारे व्यक्त करतात. 

सकाळच्या पुणे आवृत्तीचे संपादक स्रमाट फडणीस यांच्या मते, "या निवडणुकीमुळे पदवीधर मतदारांचा भाजप विरोधात असलेला असंतोष दिसून आला आहे. भाजप महाविकास आघाडी सरकार पडेल या अपेक्षेनं वर्षभरापासून काम करत आलं आहे, विरोधी पक्ष म्हणून काम करताना दिसत नाही, त्याचाच प्रत्यय या निकालातून दिसून आला आहे." 

आता...\nमागील सामग्री खालीलप्रमाणे सारांशित केली जाऊ शकते:
विधानपरिषदेच्या पदवीधर आणि शिक्षक मतदारसंघातील 5 जागांवर महाविकास आघाडीने आघाडी घेतली आहे.